
De summo bono quae fuerit Stoicorum sententia. 


Omnis philosophiae auctoritas Cicerone 
judiee (de fin. V, 29) consistit in beata vita 
comparanda, Quam ob rem quanti sit momenti 
illa philosophiae pars, quae quid homini in vita 
maxime expetendum sit quidque fugiendum docet, 
facile intellegitur. Atque jam inde a Socrate, 
quem, eum diseiplina ethica sive moralis originem 
ab eo ducat, %, Sextus Empiricus 
rectissime appellavit, multi tuerunt, qui in nobi- 
lissima ac pulcherrima hac philosophiae parte 
summum studium summamque operam colloca- 
verint et per multa illa saecula de iis rebus, 
quae ad bene beateque vivendum pertinent, diver- 
sissime disputaverint. Cujus quidem diversitatis 
ausa in eo potissimum posita est, quod singuli 
de principio et fundamento, quo tota eoruin dis- 
eiplina nititur, i. e. de summo bono judicaverunt. 
Nam qui de summo bono dissentit, ut verissime 
judicat Cicero (de fin. V, 5 et 6), de tota philo- 
sophiae ratione dissentit: hoc autem constituto 
in philosophia constituta sunt omnia. Idem Seneca 
censet: Nemo, inquit (epist. 95), faciet quemad- 
modum debet, nisi habuerit, quo referat. Pro- 
ponamus oportet finem summi boni, ad quem 
nitamur, ad quem omne factum nostrum dictumque 
respiciat: veluti navigantibus ad aliquod sidus 
dirigendus est cursus ; vita sine proposito vaga est. 
Ac similiter Schleiermacher in egregio libro, qui 
inscribitur: Grundlinien einer Kritik der bisherigen 
Sittenlehre. 1803. pag. 15. „Das erste Ertorderniss 
einer jeden Ethik ist die leitende Idee oder der 
oberste Grundsatz, welche diejenige Beschaffen- 
heit des Handelns aussagt, durch welche jedes 
Einzelne als gut gesetzt wird und welche sich 
überall wiederfinden muss, indem das ganze Svstem 
nur eine durchgeführte Aufzeichnung alles des- 
jenigen ist, worin sie erscheinen kann. Quod 
cum ita sit, summo demum bono constituto scire 
possumus, quid omnino sit bonum, quippe cum 
nihil possit bonum dici, nisi quod summo bono 
aut congruat, aut ad ipsum assequendum aliquid 
conferat. Inde sequitur, ut boni sit duplex genus, 
alterum bonum absolutum sive summum, quod per 
se petitur, alterum bonum relativum. quod, ut ita 
dicam, mutuatur tantum bonitatem suam ex ea 
relatione, qua eum summo bono cohaeret. Quam- 
quam sunt, qui his bonis addunt tertium genus, 
bona physica sive externa, in quibus numerant 
valetudinem, sensus integros, doloris vacuitatem, 
vires, pulehritudinem, honores, divitias cetera 
generis ejusdem, quae, eum sint fortuita neque a 


libero hominum arbitrio pendeant, bona omnino 
esse alii negant, 

Sed placita de summo bono prolata, quamvis 
inter se diversa sint, homines docti, qui quidem in 
iis recensendis atque dijudicandis non obiter sunt 

versati, in ordinem quendam redigere conati sunt. 

Alii enim plaeita illa, prout id quod praescribunt 
aut sensibus aut rationi placet, in duo genera divi- 
dunt, alii forma imperativi utentes referunt ea in 
has formulas: Fruare vita, satisfacias cupiditatibus 
tuis neve cures obstacula! aut: Reprime cupidi- 
tates tuas quam maxime; quo minus iis eris ob- 
noxius, eo propius ad beatitudinem accedes! 
Probabilior vero nobis videtur sententia eorum, 
qui non tam rationem, qua summum bonum per- 
petratur, quam conjunctionem, quam singuli phi- 
losophi inter disciplinam physicam et ethicam 
statuunt, spectantes in altero ordine ponunt eos 
philosophos, qui consilium et finem in natura 
agnoseunt ideoque summum bonum ex illo naturae 
vel divini numinis consilio ac fine derivantes 
altius. quiddam sublimiusque, quod a sensuum 
illecebris est remotissimum. nobis expetenduin 
proponunt, in altero eos, qui omnia fortuito 
quodam atomorum concursu effecta esse rati 
nullum in rerum natura consilium probant ideoque 
non in altiore fine assequendo collocant summum 
bonum. quoniam a tali fine abhorrent, sed sibi 
constantes suo quemque arbitrio et libidini com- 
mittunt et, eum voluptate potentior nulla esse 
videatur cupido, iterum ae saepius suadent, ut 
suam quisque sequatur voluptatem et in sola 
voluptate ponat bonum. — In illorum numero, 
ut prae eipuos veterum philosophorum nominemus, 
habent Socratem, qui in virtute, Platonem, qui 
in similitudine hominis eum deo, Aristotelem, qui 
in munere atque opere hominis proprio recte 
perficiendo, Stoicos, qui in naturae convenientia 
summum bonum ponunt, in horum Epieurum et 
totam ` eorum turbam, qui vocantur ydorixoi 
yılooogor. 

Haec sententia quam probabilis sit, ex iis 
quae subsequuntur planius etiam elucebit. De 
summo enim hominis bono quid secundum illam, 
quae a Zenone Citieo originem ducit, rigidam ac 
virilem sapientiam judicandum sit, inquirere in 
animum induximus, 

Stoici quidem tum summum morum princi- 
pium vel summam qua agendum est legem, tum 
extremum (Toe), ad quod vita summo morum 
principio accommodata ducit, summi boni nomine 


appellaverunt. Quid autem sit ex Stoicorum ra- 
tione summum morum principium, si quaerimus, 
primo obtutu ipsi adeo inter se discrepare videntur, 
ut alius aliam sententiam protulerit, accuratius 
autem rem inspicientes diversis summi boni defi- 
niendi formulis rite perpensis atque inter se com- 
paratis hane differentiam nullam esse invenimus. 

Ac Zeno quidem, clarissimus ille Stoae auctor*) 
(anno a. Chr. n. 312), si Stobaeum sequimur, summum 
bonum significavit his verbis: „hib yo⁰ν en 
i. e. convenienter vivere. Quae vero huie voci 
,convenienter vivere* subjecta esset vis, id erat, 
ut ait J. Lipsius, (manuduct. ad Stoic. philos. II, 
diss. 14), tanquam pomum Eridis a Zenone in 
medium jactum. Stobaeus quidem ex Zenonis 
mente illam formulam ita inter pretatus est (ecl. 
eth. II p. 132): ookoyoyuevns. Our, rodro drot 
x«)' Eva Aóyov xci Gvjuqovroc Our i. e. seeundum 
unam sibique congruentem rationem vivere, Sed 
accuratius scripsisse videtur Seneca in ep. XX. 
„Maximum hoc est,“ ait, „sapientis officium, 
ut verbis opera concordent, ut et ipse ubique par 
sibi idemque sit. Unam semel ad quam vivas 
regulam prende et ad hanc omnem vitam tuam 
exaequa, Est sapientia semper idem velle (non 
potest enim cuiquam idem semper placere nisi 
rectum) atque idem nolle.“ Cf, praeterea de vita 
beat. 8, 6: „Quare audacter licet profitearis 
summum bonum esse animi concordiam; virtutes 
enim ibi esse debebunt, ubi consensus atque 
unitas erit: dissident vitia.“ Certam igitur sequi 
in agendo rationem neque inferioribus sibique 


repugnantibus wexouevos, rationibus, hue illuc 
ferri vel vitam ita constituere, ut congruat cum 
recta ratione, 0090 hoy, quam Zeno in arte 


dialectica statuit esse xpurijgrov, quo verum a falso 
distinguatur, id est congruenter vivere et, cum 
ratio nihil aliud requirat nisi virtutem ópoAoyov- 
ex Zenonis mente idem est ac ; 


Urne Dun, Cuv xci 
deriv. 
Cleanthes vero Assius magistri, cui in scholae 


regimine a, 264. successit, formulae, quam justo 
breviorem atque obscuriorem esse putaret, teste 
Stobaeo addidit vocabulum naturae (xom) 
ged", Cum autem natura universa sive 70 zcv a 


*) Verisimiliter natus est Zeno anno a. Chr, n. 
356 et vita decessit a. 264 cf. Brinker, das Geburts- 
jahr des Stoikers Zeno aus Citium ete, Schwerin 1888, 

) Stob. 1. I. p. 133: 26 C, tò OjtoAoyov- 
uévoc vj gen Civ. Hane formulam non ad 
Zenonem, ut Ueberweg et Brandes auctoritate 
Diogenis L. (VII, 81) nixi statuunt, sed ad 
Cleanthem esse referendam, inde nobis effici 


posse videtur, quod cum Stobaeus utriusque phi- 
losophi formulas disertis verbis distinguit atque 
etiam causam affert, cur discipulus a praeceptoris 

tum quod iis, quae Zeno in 
optime convenit, 


formula discesserit, 


dialectica docuit, ut probavit 


rediens elici imm rf f:!!! 


Stoicis appellata sit ignis artificiosus, wig reywaóv, 
qui in materia inerti et informi inest eamque in 
rerum singularium formam redigit simulque leges 


ei indit, secundum quas omnia ut immutabili 
necessitate ita ratione et via gubernantur, sive 
communis lex sive fatum sive deus i. e. récta 


ratio per totam naturam diffusa, cujus vis in eo 
consistit, quod recta imperat prohibetque contra- 


ra: ila Cleanthis formula nihil aliud sibi vult, 
nisi ut legi naturae vel fatali necessitati vel 


sempiternae rerum veritati vel deo ipsi obtem- 
peremus et quidquid fatum immittat patienter 
feramus eique nos penitus tradamus, ut ducat 
nos quocunque ei libuerit, (M. Ant. IX, 34 cf. 
Krische, die theol. Lehren der griech. Denker, 
p. 366 sqq.). Hane esse viam, qua natura ipsa 
nos ducat ad virtute in, elucet ex ultimis splendi- 
dissimi illius hymni in Jovem versibus, ubi casto 
pioque animo canit Cleanthes : 

"Ayov dë Ww, e Zed am ovy v Hengousn, 

8770 oo 1, el duarerayuenos. 

we Euronen y dozvos * D dè un Y, 

Nb YEVOMEVOS ovè r „Hor Evene, 
Chrysippus Solensis deinde, tertius scholae 
Stoicae, de qua optime*) meritus est, praesul, 
Cleanthis formulam ita emendavit, ut summam 
legem esse diceret vivere scientiam adhibentem 

'arum rerum quae natura evenirent — non Zenonis, 
ut Cie. de fin. IV, 6 seribit, sed Chrysippi hie 
finis est — vel ad universi humanamque naturam, 


partes enim naturae universi esse hominum na- 
tura: vitam dirigere (jr zur gus region rom 
yor a e, ` weou yao stow «i MELE QUE 


goe rte vod 020v. Diog. L. VII, 87). At etiamsi 
E Dal non solum communi sed etiam singu- 
lari i. e, humanae naturae conyenienter vivi jubet, 

tamen rk abest, ut a Cleanthe — id quod 
Diog. L. VII, 59 putat — quoniam partes naturae 
universi hae nostrae humanae sunt et earum 
utraque iisdem legibus regitur, dissentiat, ut 
illam naturae convenientiam tantum apertius 
planiusque explicet. Nam ut divina ratio in 
universa rerum natura faciens est principium (70 
7t0LODY ), quod certis firmisque legibus recta im- 
perat prohibetque contraria, cui se libenter accom- 
modare debet homo, si honeste agere et beate 
vivere vult, ita ratio humana, quae pars (dos, 
rou, dib, rationis divinae est, in na- 
turam hominis dominatur omnes motus, conatus, 
appetitiones (vous, 6s, „Ss. goods) re- 


Weygoldt, Zeno von Citium und seine Lehre, 
p. 23 et 38, si opoAoyovu£voz idem esse ae er 
door. vel xar Coeryy putatur, 

*) Chrysippus ita fulsisse putabatur porlicum 
Stoicorum (Cic. acad. II, 24), ut de eo dicerent : 
& um yao n Aovoreros, o'x av «v Tro (Diog. 
E VIL A. “ad eundemque transferrent illud 
Homeri 'Od. , 495. 


gens et temperans, quae cum voluntaria et rationis 
expertia sint, ratione tanquam artifice atque 
appetitus moderatice indigent. Appetitio autem 
naturalis, quae in omni animali prima apparet, 
ad quam ceterae omnes sunt referendae, non est 
voluptas, ut Aristippus et Epicurus statuunt. 
quippe quae nihil aliud sit nisi subsequens aflecius 
animalis, (éruyévryuæ igitur vocatur voluptas) 
se primis naturae, Tote rowr vis púoews, frui 
sentientis (Cic. de fin. III. 5), sed appetitus quidam 
complectens id quod cuilibet animanti natura ipsa 
commendavit (o/xozor) et quod nihil aliud spectat, 
quam ut animal se ipsum diligat et se conservet 
in statu, qui sit secundum naturam, Homo vero, 
quamquam ex prima naturae commendatione se 
ipse diligit et appetit ea, quibus conservetur, et 
alienatur ab iis rebus, quae interitum videantur 
afferre, tamen, ut Ciceronis verbis utar (de fin. 
III, 6), simul cepit intellegentiam vel notionem 
potius (£rroctr) vidityue rerum agendarum ordi- 
nem et, ut ita dicam, coneordiam, plus eam diligit 
quam ipsa illa prima naturae atque convenientiam 
solam (ouoAoyier) sibi esse imitandum et. actio- 
nibus exprimendam cognitione et ratione colligit. 
Ilis, quae exposuimus, Chrysippum a Cleanthe, 
licet alter hominem agentem alter patientem magis 
respexerit, cum uterque in eo consentiat, quod 
rectae rationi, quae in universi et hominis natura 
eadem est, congruenter vivere oporteat, verbis 
tantum non re dissentire perspicitur. Si vero 
omnia aguntur ex concordia uniuscujusque genii 
eum voluntate gubernatoris omnium sive et ad 
communem et humanam naturam accommodate, 
xar Öoerjv vivitur et vita tranquille defluens, 
evgora rod piov (Stob. ecl. II, 138) efficitur. 
Post Chrysippi mortem scholae praeses exstitit 
ejus discipul:s Diogenes Babylonius, qui cum 
a. 156 eum Carneade Academico et Critolao Peri- 
patetico Romae legatus esset, Romanos primus 
imbuit Stoicorum doctrina (Tusc. IV, 3; de sen. 
7,23). Hie formulam Chrysippeam nondum satis 
certam ac perspieuam esse existimans ita eam 
correxit, ut finem, ad quem sapientis vita esset 
referenda, in selectione eorum quae secundum 
naturam ac rejectione eorum quae naturae essent 
contraria poneret*). Cum vero neque electio neque 


*) Diog. L. VII, 88 dicit finem esse: zo 
evAoyısıeiv £v vi tav xar gent l. Stob. 
autem l. l. 132 „%% evAoyıoriav £v vj tov rg 
gow £xAoym ui GzexAoyj." Stobaei quidem 
formula vitiosa videtur esse. Eum verba emt 
drrexkoyj“ aut non scripsisse aut si ea scripsit 
aoa qon addidisse suspicamur. Etenim si 


illa ipsa, quae secundum naturam, partim eligenda, 
partim reicienda essent, ut jam recte Krugius, 
de formulis ete. p. 8 vidit, altera regula opus 
esset, qua ut electio et rejectio bona ratione, 
(etAoyws) fieret, statui posset, cur alind alii prae- 


rejectio sine ratione fieri possit, illa formula nihil 
aliud praescribit, nisi ut secundum rationem, unde 
oritur illa, in qua virtus consistit, convenientia 
vivamus, 

Denique Archidemus Tarsensis ambiguum 
illud ,naturae* vocabulum evitans et se magis 
ad vulgarem hominum opinionem applicans sum- 
mum morum principium .posuit in exsequendis 
omnibus officiis (ro ra xadijxovra énuredodyru 
tjr Diog. VII, 88), quae norma agendi, quoniam 
officia sive perfecta, quae ad virtutem ipsam 
pertinent, sive media, quae cur facienda sint 
probabilis ratio reddi potest, rationis praecepta 
sunt in eandem, quam modo explicavi, formulam 
redit. — De formulis, quibus veteres Stoici sum- 
mum morum principium definierunt, satis dietum 
videtur, deinceps ad recentiores transeamus et 
quid hae in re statuerint videamus. 

L. Aunaeus Seneca, praeceptor ille Neronis, 
ut ab eo incipiamus, una certaque quidem sum- 
mam agendi legem non expressit formula, sed si 
haecee de vita instituenda praecepta spectamus, 
non modo re, sed ne verbis quidem a veteribus 
Stoicis dissensisse nobis videtur. Ante omnia, 
ait (ep, 35), hoc cura, ut constes tibi. Sequere 
naturam eamque habe ducem et legem (ep. 90). 
Consummatur hominis bonum, si id implevit cui 
nascitur (ep. 41) In regno nati sumus, deo 
parere libertas est (de vita b. 15). Subice te ra- 
tioni, hoc modo tu illam convenientiam (onoAoyiav 
secundum Zenonem) aequabilitatem ` universae 
vitae et singularium aetionum, charaeteris, effigies 
(ep. 37 et 121). 

Idem judicandum est de Epicteto, qui 
illud Zenonis ,,ouodoyounévws Civ“ appellat „legem 
vitae*, quae postulat, ut id, quod naturae con- 
sentaneum sit, agatur (Arrian. Epic. I. orat. 
26). Huie vero praecepto nemo satisfacere po- 
test, nisi qui scit distinguere res, quae nostra 
sunt in potestate, et eas, quae in nostra potestate 
non sunt. Unum autem, quod nostra habemus 
in potestate, est nostra voluntas, unde summa illa 
vitae lex: Vide, quid tibi agenti voluntas secun- 
dum naturam eligat (ench. 30). Alio loco (ench. 
49) summum morum principium, quod his verbis 
significat: ,xaranadety tyw qot ` el ropp 
neodar, derivat ex ratione, quae inter physi- 
cam et ethicam intercedit disciplinas. llla enim 
ei est quasi atrium nobis intrandum, priusquam 
ad ethieam i. e. philosophiam ipsam pervenia- 


staret, Illa quidem verba, quae omissa esse 
suspicamur, apud Antipatrum Tarsensem, qui 
discipulus fuit Diogenis, invenimus, Hic magistri 
praeceptum corrigens addito vocabulo ,,dejvexwe,“ 
quo constantiam sapienti Stoico necessariam sig- 
nificet, Stobaeo teste LL scribit finem esse „zo 
Cup éxAoyou£rovc uiv Ta xarà quam, dmexheyo- 


RETI 


wévovs dE 1a maok quen Onvexac." (continuo.) 


mus. Atque si scribit in diss. I, 12: Finis est deos 
sequi (re oni 10 Execdou Yeois) vel in diss. 
IV, 1 ,se submittere deo“, quoniam divina 
voluntas ex natura cognoscitur, haec praecepta 
eodem spectant quo illud: sequere naturam! 
quae omnia eadem sunt via qua quis unicum 
attingit finem, virtutem. 

Imperator autem M, Aurelius Antoninus, 
ut jam ad ultimum accedamus, qui nomen aliquod 
habet in Stoicis recentioribus: rationi et deo, ait, 
obsequi summus finis est (XII, 31; II, 12; 
VII, 31) Animali ratione praedito agere secun- 
dum naturam idem est ac secundum rationem 
(VII, 11; IV, 12) Investiga, quid naturae 
tuae sit congruum, et ad hoc te accinge (X, 
16)! Quod hominis natura abs te exigit, id 
constanter facito (VIL, 5); quod naturae 
necessitas fert, id sustineas (XII, 32)! Dei 
volunt animalia ratione praedita similia ipsis 
fieri (VIII, 5). 

Qui varias illas summum morum princi- 
pium pronuntiandi formulas inter se contulerit, 
omnes id spectare sibi facile persuadebit, ut 
secundum virtutem (xa doerv) vivamus, quod 
praeceptum, quoniam virtus consistit in con- 
venientia, quae oritur ex selectione earum rerum, 
quae secundum naturam, et ex rejectione earum, 
quae contra eam sunt, aliter observare non 
possumus, ac si rationi sive nostrae sive divinae 
per totam vitam nos subicimus constanter vel 
si omnia vitae officia exsequimur, in quibus prae- 
standis posita est omnis vitae honestas et in 
neglegendis turpitudo, vel si quid earum rerum 
non committimus, ut Diog. L. verbis utar (VII, 
88), quas communis illa prohibet lex, quae est 
recta ratio per omnia pertinens eademque in Jove, 
principe ac gubernatore mundi. (o võpos 0 or, 
odneo Eoriv o 09905 Aoyos due ravrov EQXOMEVOS, 
o avrog (Ov mm Alt, Schon tovto rue TOV 
OvrGY dioxýoews OTL). 

At vero aliud est summum morum prin- 
cipium, aliud quod propositum est principio 
morum, Quosi jam inde a Socrate, qui primus 
coepit de moribus magis quam de rerum natura 
disputare, inter omnes Graecorum philosophos 
constabat summum hominis finem, quo omnia recte 
facta referrentur, qui ipse numquam referretur, 
esse beatitudinem, evdayoviav, vel eum vitae 
statum, in quo omnes hominum appetitus studia- 
que essent expleta, beatitudo ipsa, in quo esset, 
magna erat dissensio. Ex iis autem, quae de morum 
prineipio Stoicorum protulimus, sequitur, ut vitae, 
quae est secundum virtutem, nihil aliud ab iis 
propositum esse possit quam virtus ipsa, ad quam 
qui pervenit, summum adeptus est bonum neque 
quidquam praeterea desiderat. Virtus igitur est 
summum vel unieum potius per sc expetendum 
bonum Stoicorum. 


Stoicis enim nihil est bonum, nisi quod 
semper et ubique animalibus ratione instructis 
SERES i e. cum prodesse apud Zenonem et 
qui ab eo sunt significet xwety xci Joren xar 
Ogermv, agere et se habere secundum virtutem, 
nocere autem seit xai loyem xarà xuxiav, agere 
et se habere secundum vitium (Stob. Il, 188), 
quod ea honesta ac beata efficit vel quod 
naturae ac rationi est aptum et consentaneum 
(Cie. de fin. III, 14). Unde apparet, bonum eique 
oppositum malum non in externis, sed in iis 
tantum rebus, quae sunt in hominis potestate, 
quaeri posse et judicium, utrum bonum aliquid 
an malum sit, non sensibus sed rationi soli esse 
committendum. „Nullum bonum“, ait Seneca 
(ep. 66), ,sine ratione est.* Et homo quidem, 
simulae natus est, sequitur sensus et appetit eas 
res, quae, ut supra diximus, prima naturae (ré 
mor rte gvoews) dicuntur, quaeque his sunt 
contrariae, has aversatur. Attamen in hoc statu 
non subsistit, sed a sensibus ad rationem, a 
primis naturae ad honestatem sive, quod unum 
idemque est, ad virtutem progreditur, Etenim 
cum ad rationis usum et ad convenientiae atque 
honestatis notionem paulatim pervenit, honesti 
vi ac dignitate adeo capitur, ut prae honesto 
haec ipsa prima naturae pro nihilo putet et 
honestatem solam per se expetendam esse judi- 
cet. Itaque id solum esse bonum, quod 
honestum, et id malum solum, quod turpe sit, 
Stoici censent, Reliqua autem omnia, quae 
interjecta sunt inter honestum et turpe, cum 
nihil valeant ad beate misereve vivendum, 
neque ad bona neque ad mala pertinent, sed 
ad neutrum sive ad res indifferentes, medias, 
interjectas (Diog. L. VII, 101; Cic. de fin. III, 
15 et 16). Cujus generis sunt vita, valetu- 
do, voluptas, corporis forma et robur, divitiae, 
propinquitates, honores, quae res pro bonis 
propterea putari non possunt, quia non omnibus 
[un omnibusque temporibus utilitatem afferunt, 
sed tanquam instrumenta vel virtutis vel vitii 
adhiberi possunt. Res vero ilis contrariae 
velut mors, morbus, dolor, deformitas et cor- 
poris infirmitas, paupertas, ignobilitas, ignominia 
aliaque. id genus non mala sunt, quia non 
semper damnum afferunt, sed interdum ut mor- 
bus et aegritudo prodesse possunt (Diog, L. 
VII, 98 sqq; Stob. II, 90, 142; Cic. de fin. 
III, 8, 15, 16). 


Sed alis etiam argumentis Stoici inprimis 
recentiores probare studebant cur res quae 
vocantur indifferentes nec bonae sint nec malae. 
Veluti bonum est, ajunt, quod eum quoque, in 
quo est, bonum reddit, ita est malum, quod 
eum quoque, in quo est, malum reddit, sed ea, 
quae indifferentia vocantur, effieiunt neutrum 
(Diog. L. VII, 103) — Quod malum esl, 


nocet, quod nocet, deteriorem facit: dolor 
et paupertas deteriorem non faciunt; ergo mala 


non sunt (Sen. ep. 85). — Bonum e malo non 
fit; fiunt autem ex avaritia divitiae; ergo non 
sunt bonum (ep. 87). — Porro vere bono non 


utuntur nisi qui virtute praediti sunt, divitiae 
igitur, honores aliaque ejusdem generis, quibus 
utuntur etiam mali homines, bona non sunt 
putanda (ep. 87). Denique cum saepissime 
improbi homines divitiis atque omnibus vitae 
commodis abundent, probi inopia atque rebus 
adversis premantur, necesse est eum, qui haec 
non in numero indifferentium ponat, divinam 
providentiam, quae omnia eo modo instituit, ut 
optime se habeant, reprehendere itaque peccare 
contra primam ilam vitae regulam, quae est 
mundi administrationem in omnibus rebus pro- 
bare eique se subicere. 

His argumentis nihil praeter virtutem atque 
honestatem in bonis, nihil praeter turpitudinem 
in malis habendum esse, reliqua omnia esse 
ddutgooa sive indifferentia putanda ex Nostrorum 
sensu satis probasse nobis videmur. 

Hecte igitur Diogenes (Cie. de fin. III, 10) 
et bonum et malum tale definivit, quod esset 
natura absolutum (adroredéc). Quodque tantum 
alius rei causa aut comparatum cum aliis rebus cav 
habet, boni nomine prorsus indignum putabant 
Stoici. Diserimen enim, quod est inter bonum 
et non bonum, valet genere non gradu: quod 
non per se bonum est, quantumeunque ei ad- 
dis, in suo genere remanet neque ullo modo 
potest ficri bonum. Idem valet de malo. 

At Stoici, ne in errorem Aristonis Chii in- 
ciderent, qui omni selectione rerum indifferen- 
tium sublata omnem vitam confuderat neque 
ullum sapientiae munus reliquerat (Cic. de leg. 
I, 21, de fin. IV, 17), eoncedebant inter reliqua 
illa tam multa, quae cum tanto studii ardore ab 
hominibus appeterentur et declinarentur, esse 
tamen, quae similitudinem quandam gererent 
speciemque aut bonorum aut malorum. Itaque 
res indifferentes — diviserunt in tria genera, 
quorum unum amplectebatur aestimabilia sive prae- 
posita (ztgo1yu£re), alterum inaestimabilia sive non 
praeposita (comgonyérq), tertium neutrum, vere 
proprieque media (uéoa, xaddraks adıcyoga). 

Aestimabilia quidem, cum ad primam appe- 
titionem habilia ideoque naturae accommodata 
essent, ut vita, sanitas, gloria similia, licet non 
essent bona, tamen aestimatione digna esse 
(ra däin čyovca), et licet appetenda non essent 
ut virtus, tamen propter se esse sumenda Luc), 
ita tamen, ut nullam sapientis moverent appeti- 
tionem (oer), contrariisque anteponenda cen- 
sebant*) Inaestimabilia vero cum prima appeti- 


*) Quid hac in re statuerint Stoici, inprimis 
Seneca in ep. 188 accuratius explicavit, 


tione aliena et ideo naturae contraria essent ut 
mors, dolor, morbus, paupertas aliaque, licet 
non essent mala, tamen aestimatione carere (rà 
vnasiay čyovræ), et licet non essent cum aversa- 
tione fugienda ut vitium, tamen propter se esse non 
sumenda (Ayre) vel reicienda (arrorrgonyuive). 
Quae neque aestimabilia neque inaestimabilia 
essent, veluti hoc aut illo nummo in emptione uti, 
folium de terra tollere aut non tollere, parem 
aut imparem habere numerum capillorum et 
similia, ea non satis causae habere existimabant, 
eur aut eligenda essent aut vitanda, quia om- 
nino nullam haberent aut @&av aut eakior. 

Hae autem res, etsi aliae sunt sumendae, 
aliae reiciendae, aliae in mediis relinquendae, 
ad beate misereve vivendum nullum momentum 
habent; omnia, quae ad beatam vitam pertinent, 
in una virtute, quae eam ob causam simplex 
quoddam et solum et unum bonum vocatur, 
sunt ponenda, Quod quo melius perspieiatur, 
virtutis ipsius vim ae naturam, quae est secun- 
dum Stoicos, paulo copiosius explicemus. 

Virtus est apud eos diddeos "Qc HN 
(Diog. L. VII, 98; Stob. II, 104) i. e. ea 
affectio animi, quae hac ipsa non deleta ne 
minimam quidem mutationem patiatur, Hane 
duédeow rue Yuyis regulae exemplo (rjj evdvryre 
eapdov) illustrant illi, quae neque remitti neque 
intendi potest; „quam si flectes“, ait Seneca 
in ep. 71, „quidquid ex illa mutaveris, injuria 
est recti,“ Inde virtutem quiddam per se esse 
perfectum numerisque suis absolutum apparet, 
Justus igitur justior esse non potest quam 
justus, fortis non fortior quam fortis, ne multa, 
virtus non habet gradus, neque augeri nec 
minui potest. At talis affectio habitusque animi 
non solum virtus est, sed etiam vitium (Stob. II, 
100: droite pév rac xaxias noac) attamen 
id interesse volunt, quod affectio illa animi 
cum secum per totam vitam consentit virtus, 
(Diog. L. VII, 89: dutdeor ouoloyovuévy; Stob. 
IL, 104: duddeou . . yogis odugwvoy avri coi 
ohov toy piov; Sen. ep. 31: aequabilitas ac tenor 
vitae per omnia consonans sibi) cum a se dis- 
sentit, vitium vocatur. Animum autem humanum, 
quippe qui sit divini animi particula, sibimet 
ipsi constantem etiam eum deo constare incon- 
stantemque et a se ipso dissentientem etiam a 
deo dissentire, quis est qui neget? Atque cum 
illa animi affectio sita sit tum in recta rerum 
cognitione tum in firmitate ac constantia volun- 
tatis, virtutem brevissime ,rectam rationem* dici 
posse suo jure statuit Cicero (Tusc. VI, 15). 

Sed plena atque accurata virtutis definitio 
nobis occurrit apud Plutarchum*) qui humani 

animi naturam magis respiciens ita scribit: „In 
universum Stoici statuunt virtutem esse habitum 
quendam a ratione effectum facultatemque prin- 
cipalis partis animi (myeuorıxod) vel potius ratio- 
nem secum consentientem et stabilem et immu- 
tabilem.“ 

Ex hac definitione virtutis originem esse 
collocandam in 79 nyenowexgp elucet i, e, in ea 
animi parte, quae cum hominis unius ex tot ani- 
mantium generibus atque naturis sit propria, pro- 
priam hominis naturam (orzeiav ` gr) efficit, 
Animus quidem, si Zenonem et Chrysippum 
sequimur, constat ex octo partibus sive faculta- 
tibus, praeter quinque enim illos sensus attri- 
buitur ei facultas loquendi, tum generandi et 
rò qyepovixór, facullas comprehendendi, septem 
illarum quasi fundamentum, ex qua quaecunque 
vires in homine sunt tanquam ex fonte per 
corpus ita manant, ut sit nulla, quae a parte 
principali non oriatur- (Sext. Emp. adv. Math. 
IX, 102; Diog. L. VII, 110; Küster, die Grund- 
sätze der stoischen Tugendlehre, p. 9). 

In hoc 4yeuorxo „ignis artificiosus“ 50 
formam  speciemque induit, qui in corde, ut 
scholae principibus placuit, sedem suam habet 
atque inde reliquis animi partibus quasi mem- 
bris ac ministris utitur, Itaque recta etiam ratio, 
quae constituitur omnibus animi viribus recte 
adhibitis, proficiscitur a principali hac parte, in 
qua est vis cogitandi et appetendi collocata (Diog. 
L. VII, 159; Sext. Emp. IX, 102; Zeller, Phil. 
d. Griech. III, 103). Quod quo magis intellegi 
possit, paucis illustrare non alienum erit, 

Stoici quidem, quamquam humanum animum 
esse ductum et quasi decerptum ex mente divina 
putant, tamen eum tabulae rasae similem nu- 
dumque ab omni nolione in mundum ingredi 
mirum in modum statuunt Omnem enim cogni- 
tionem a corporis sensibus et a rebus externis 
primitus profivisci volunt. Sensuum perceptiones, 
ubi ad principalem animi partem pervenerint, 
in ea impressiones quasdem facere (risrwow êv 
vvxij Diog. L. VII, 45, 50) docent, unde orian- 
tur gavraciae Gic)auxec, veluti materia, ex qua 
mens reliquas gavracias ipsa formet et effingat 
variis modis. Tod 1y&uorxod esse visorum na- 
turam dijudicare et discernere, quibusnam visis 
assentiri liceat, quibus non item. Nam quoniam 
natura omnes ea, quae bona videntur, sequantur 
fugiantque contraria, assensione atque appro- 
batione (cvy«eraOécer) excitari impetum (og), 
qui ipse quoque in principali animi parte insit 
et qui vel appetitio (0ge&c) vel aversatio (£xxAtotz) 
sit. In hoc autem quod assensionem, et quae 
cum ea cohaerent, existimationem (v7oAyyu) et 
appetitus (oguds) in nostra esse potestate, putant, 

tanquam fundamentum est positum totius ethicae 
Stoicorum, qui nisi voluntati libertas vindicaretur, 
locum non esse virtuti ac beatae vitae probe in- 
tellegebant. Illa enim demum concessa penes nos 
est, utrum virtutis an vitii munere fungi, utrum 
felices an infeliees esse velimus. Nostrum autem 
judicium nunquam vi externa, sed modo super- 
veniente alio certioreque judicio mutari arbitrantur, 
veluti si quis proposita mortis poena a facinore 
quodam avocetur, eum non cogi, non externa vi 
moveri, sed libere agere novum judicium vetere 
improbato sequentem, cf. Sen. ep. 51, 65, 15). 


Quodsi appetitus rectae rationi oboediunt, 
rectae animi affectationes (reit, constantiae, 
Cic, Tusc. IV, 6, 14) oriuntur, quales sunt gau- 
dium (xag&), voluntas (ovinos), cautio (evAdpere), 
quae cum stabiles perpetuaeque sint atque per 
totam vitam cum ratione consonant, virtutem effici- 
unt. Sin autem appetitus rationi rectae repugnant, 
nascuntur perturbationes (497), quae nihil aliud 
sunt nis] aversae a recta ratione contra naturam 
animi commotiones, quarum mater putatur im- 
moderata quaedam intemperantia (Cie. Acad. I, 10). 
Atque ut rectae animi affectiones in rectis de 
rerum dignitate opinionibus nituntur, sic pertur- 
bationes ex falsis opinionibus de praesentis alicujus 
vel futuri aut boni aut mali natura atque indole 
gignuntur. In illis est fons laetitiae, qdovis, et 
libidinis, éaedvucac, in his aegritudinis, Auzens, et 
metus, goßov, quibus singulis perturbationibus 
subiciuntur partes ejusdem generis plures, quas 
enumerat Diogenes L. (VII, 110 sqq.) et Stobaeus 
(l. I. 166 sqq.) et Cieero (Tusc. IV, 6, 7). 

Et quoniam illae opinionis judicio susci- 


pur et voluntariae sunt, hominem omni- 
us perturbationibus liberum esse non solum 
osse sed etiam debere Stoici censent, 


lac in parte valde differunt et ab Acade- 
micis, qui perturbationes non voluntarias sed 
naturales esse arbitrantur easque in animi parte 
rationis experti collocant, et a Peripateticis, qui 
perturbationes non modo esse naturales conten- 
dunt, verum etiam utiliter a natura datas homi- 
nibus et in bonos habitus mutari posse. Quam 
ob rem resecandas eas esse existimant, opprimi 
penitus nec opus esse nec fieri posse (Cic. Tusc. IV, 
19; Sen. de ira I, 9; Arist. eth. Nic. 1105, b. 
33). Aliter Stoici, qui eum demum, cui conti- 
gerit, ut omnibus vacet perturbationibus, virtutis 
beataeque vitae compotem esse putant, cum in 
eo solo illa secum consentiens animi affectio in- 
veniatur, qua, ut supra diximus, virtutis natura 
atque indoles contineatur. Utque ab hac parte, 
quam dicere licebit negativam, in perturbatio- 
num vacuitate et animi tranquillitate, zraJeíq 


tas 


x«i aragasig, est ponenda virtus: sie a parte 
positiva in actione, ita tamen, ut recta esse non 
possit actio, nisi nititur in recta rerum cognitione, 


Quamquam et virtutem et vitiositatem, cum 
utraque rationis usu contineatur, unam esse 
statuunt, attamen utramque ex variis relationibus, 
quibus una virtus et una vitiositas in usum 
actionemque effertur, in plures partes describunt 
variisque appellant nominibus. Ac virtutem 
quidem Platonis auctoritatem sequentes in quat- 
tuor genera dividunt, nec vero justitiae, ut ille, 
sed prudentiae, quam reliquarum virtutum judi- 
cant esse radicem, dant principatum, secundum 
locum assignant justitiae, tertium fortitudini, 
quartum temperantiae, quibus singulis alias tam- 
quam socias ac comites adjungunt. 


Prudentia (eege) est scientia faciendorum 
aut non faciendorum (Stob. p. 102) sive bonorum 
et malorum (Diog. L. 92) atque eadem mode- 
ratrix justitiae (Plut. de virt. mor. p. 441); ver- 
satur autem in definiendis officiis i, e. actionibus 
rationi consentaneis. Justitia (dixasoovvy) est 
scientia cuilibet homini illud tribuendi, quo dig- 
nus est, et versatur in distribuendo secundum 
concentum a natura constitutum (xara tò úu- 
yavov Stob. II, p. 102). Fortitudo (avdgeie) est 
scientia eorum, quae timenda sunt aut non 
timenda; versatur partim in agendo vel in efficien- 
dis rebus magnis et contemnendis periculis, partim 
in patiendo vel tolerando dolore aliisque incom- 
modis, quae fortis, cum nihil in malis habeat, 
nisi quod turpe sit, pro nihilo putat (Cie. de 
off. I, 20). Temperantia (owpegootvy) est scientia 
eorum, quae appetenda sunt et fugienda, versatur 
autem in appetitionibus hominis (regi tas 0gudc 
tov avtewmov) ejusque finis est compositio appe- 
titionum illarum (N tøv oegudy ePorá9eum). In 
hac virtute, ut ait Cicero (de off. I, 27), „vere- 
cundia et quasi quidam ornatus vitae, tempe- 
rantia et modestia omnisque sedatio perturbatio- 
num animi et rerum modus cernitur.“ 

Eodem modo quattuor vitia principalia statu- 
unt, quae quattuor virtutibus iliis respondent: 
dementiam (dgeoovr7y), injustitiam (ddıxdav), timidi- 
tatem (decAcav,), intemperantiam (dxoA«oíav), et 
ignorantias earum rerum dieunt esse, quarum 
virtutes sint scientias. 


Omnium vero virtutum finis iis est vita 
secundum naturam, ltaque virtutis pretium non 
pendet ex actione externa vel eventu, scd, quae- 
nam actiones landandae ct vituperandae sint, 
constituitur eo animi statu, qui actiones singulas 
comitatur. Itaque non virtutis usum modo sed 
ipsum habitum jam praeclarum esse dicit 
Cicero (Acad I, 10). Ac similiter Seneca e. g. 
de vita beat. e. 9.: „Summum bonum in ipso 
judicio est et habitu optimae mentis“. Qua- 
propter non satis esse Stoici dicunt, ut homines 
justa agant, sed necesse esse, ut juste agant 
justaque sibi proponant. Unde patet ibi demum 
secundum veram virtutem, agi, ubi is, qui agit, 


ita se habeat, primum ut sciens, deinde ut cum 
consilio, tum ut firmus et immutabilis id agat, 
quod communis lex sive fatum sive recta ratio 
imperat. Qui tali modo virtutem i. e. rectam 
voluntatem ex recta rerum cognitione profectam") 
possidet, ooypos vel onovdaiog vel doreios vel 
goovy.oc nominatur, cui oppositus est Yadkos 
vel dqoov. 

uodsi virtus est unum et simplex bonum 
eademque non rerum eventu sed voluntatis. et 
propositi honestate metienda, inde efficitur, ut, 
cui una virtus desit, hic nullam possideat, qui 
unam habeat, idem habeat omnes. Eadem de 
causa vitia quoque uno et communi vinculo 
omnia oportet esse inter se conexa, ut qui uno 
vitio laboret, idem omnibus prematur. Sed cum 
in homine aut omnis virtus aut omnis vitiositas 
semper insit, in qua singula actione alterutra in 
lucem prodeat nihil referre facillime potest per- 
spici. Omnia potius, quae a virtute profecta. sunt 
i e. a recta ratione, quae in cogitando et agendo 
naturae convenienter consistit, susceptione prima, 
non continuatione quadam actionum, non perfec- 
tione recta sunt judicanda (Cic. de fin. III, 9). Unde 
paradoxon illud notissimum: recte facta esse 
aequalia. Quodsi virtutes pares sunt inter se, 
paria etiam esse vitia necesse est: omnia enim 
manant ex eadem vitiositate, quae versatur in de- 
fectione a recta ratione. Recta autem ratio est 
veluti recta via (Cic. Parad. III, 1), a qua si 
deflectis, culpa commissa est; longius si pro- 
grediare, cum semel ab ea discesseris, ad augen- 
dam deflectendi culpam nihil pertinet, 

Quaeque ratio est inter virtutem et vitium, 
eandem inter sapientes et stultos esse necesse 
est: omnes sapientes sunt pares, itemque omnes 
stulti, Nam quem ad modum fieri non potest, 
ut alius alio sit sapientior, alius magis alio recte 
faciat, ita fieri non potest, ut alius magis alio 
peccet, sicuti neuter, neque qui centum stadia 
neque qui unum stadium a dud abest, domi 
est, Atque quod progressionem a vitio ad 
virtutem esse Stoici negant, qui processerit ali- 
quantum ad virtutis aditum, eum nihilo magis ejus 
compotentem esse contendentes, quam illum, qui 
nihil processerit (Cic. de fin. III, 14), apparet, 
quomodo fieri potuerit, ut doceant omnes homines 
esse aut sapientes aut stultos (Stob. II, 198), 
nec vero sentire sapientem, ut Chrysippus diserte 
affirmat (Plut. Stoic. rep. 19), se sapientem 
evadere, Illos omnibus virtutibus Pr in 
beata vita, hos omnibus vitiis deformatos in miseria 


*) ,Cum ex me quaeris," ait Epictetus (apud 
Arrian, II, 23), „quid omnium rerum optimum sit, 
quid dicam? voluntatem rectam — haec enim est, 
quae. felices vel infelices nos reddat — quae 
neglecta infelieitatem, probe curata felicitatem 
pariat, * — 

semper esse volunt, Virtutem enim suam sapiens, 
nisi forte in insaniam incidit, nunquam potest 
amittere amissaque miser exsistere, quoniam 
nulla vi externa, nullo vitae casu, nulla rerum 
mutatione potest averti a recte et sentiendo et 
judieando et agendo. Cum stultus nihil recte per- 
spiciat, nihil recte agat, non sibi constet in pro- 
positis, caeci instar hue illuc feratur, animus ejus 
diversis eupiditatibus distrahatur et stultitiae con- 
scientia. vexetur, quid plura? eum omnis stultus 
insaniat (zr&c (qoo juaérerat, Cic, Par. IV), sapiens 
sua virtute contentus beatitudine perfecta omnibus- 
que numeris expleta fruitur, quam in omnes partes 
describere longum est: pauca sufficiant, Propter 
rectum rationis usum non errat, non peccat, consili- 
um non mutat, nihil ei contra opinionem accidit, non 
miseretur, non movetur gratia, non placatur, non 
ignoscit, non irascitur, nihil miratur, nihil appetit 
praeter virtutem, ` Eadem de causa solus est 
liber, quam ob rem quaecunque vult semper 
peragit neque unquam quidquam patitur quod 
nolit, quippe cui exitus ex vita semper pateat 
multis modis. Idem solus invietus, cujus etiamsi 
corpus constringatur, animo tamen vincula inici 
possint nulla. Ut breviter dicam, sapiens est 


dives, quamvis mendieus, formosus, quamvis 
durissimam serviat servitutem, solus est rex, 
imperator, sacerdos, judex, amicus, mortalis 


quidam deus, cujus felicitas a Jovis et caelesti- 
um non differat nisi aeternitate, quae nihil ad 
bene vivendum pertineat. Quin etiam superat deos 
ipsos, quoniam non ex naturae necessitate bonus 
est, sed libero arbitrio (Sen, ep. 53; ejusdemque 
modi dictis ille de providentia libellus abundat). 

Magnifieae profecto huic sapientis adum- 
brationi finem faciamus his versibus Horatii 
(Sat. If, 7, 83): 

„Sapiens, sibi qui imperiosus, 
Quem neque pauperies, neque mors, neque vincula terrent, 
Responsare eupidinibus, contemnere honores 
Fortis, et in seipso totus teres atque rotundus, 
Externi ne quid valeat per leve morari: 
In quem manca ruit semper Fortuna,“ 

Talem igitur Stoici. finxerunt inconcussum 
suum sapientem, ut ostenderent suis asseclis vir- 
tutis dignitatem ac majestatem eisque exemplar 
proponerent imitandum 

Sed haec hactenus. Quomodo enim intelle- 
gendum sit, quod summum bonum in virtute 
vel tranquillo vitae cursu (eVooig rod fov) esse 
collocandum Nostri statuerunt, quantum sat sit, 
nobis videmur demonstrasse. 

Restat, ut placita ac decreta haec de summo 


bono ab iis prolata paucis illustremus. Quam- 
quam hoe loco, ne extra fines cancellosque 
nimis egrediamur, quibus commentatio nostra 


circumscripta debet esse, singula attingere potius 
quam accurate perlustrare cogimur, 

Cicero quidem, qui Zenonem ingenii quadam 
ostentatione ae gloriae cupiditate ad immutanda 
superiorum philosophorum placita ductum esse 
censet eundemque non tam rerum inventorem 
fuisse quam verborum novorum, procul dubio in 
Stoae parentem et conditorem justo est iniquior, 
Zenonem enim inter omnes fere, qui de eo abs- 
que ira et studio judicaverunt, non falsa ambi- 
tione aut invidia sed innato quodam veri atque 
honesti studio sinceroque generis humani amore 
impulsum novae doctrinae auctorem exstitisse 
constat, Accedit quod hane optimum quidque 
ex aliis philosophorum scholis petens*) et nova 
multa, quae sui ingenii acumine ac sollertia in- 
venerat, alienis addens et, ut in systematis ordi- 
nem redigeret, apte haec cum illis conectens 
ceteris omnibus praestantiorem studuit reddere. 
Illud quidem concedendum est, Zenonis sapien- 
tiam multa habere dura veraeque humanitati 
contraria, quae asperitatem redolent Cynicorum 


et Crateus discipulum manifestant. Sed alii 
Zenonem excipientes Stoici severitatem illam, 


magistri non evellentes fundamenta, magis ma- 
gisque mitigaverunt ita, ut doctrinam moralem, 
quam recentiores profitebantur Stoici, ex sacris 
Novi "Testamenti libris fluxisse et Senecam, 
Epictetum, Antoninum christianae fidei addictos 
fuisse multis persuasum esse posset, Ac facile 
intellegitur, quomodo potuerit fieri, ut ethica 
Stoicorum doctrina tam praeclaram per totam 
antiquitatem vel usque ad nostra tempora asse- 
queretur famam, ut neque aequalibus neque po- 
sterioribus scholis inferior putaretur esse. Cujus 
rei documento sit, quod scriptum legimus apud 
Montesquivium in eximio illo libro: De l'esprit 
des lois (tom. II, 1. 24, chap. 10) „Les diverses 
sectes de Philosophie chez les anciens étaient 
des espèces de Religion. Il n y en a jamais eu 
dont les principes fussent plus dignes de l’ homme 
et plus propres à former de gens-de-bien que 
celie des Stoiciens; et si je pouvais un moment 
cesser de penser que je suis Chrétien, je ne 
pourrais m' empécher de mettre la destruction 
de la secte de Zach au nombre des malheurs 


*) Zeno Citieus naufragio ad paupertatem 
redactus oraculi monitu Athenis totum se tra- 
didit philosophiae, eujus ad studium jam in patria 
legendis Soeralicorum scriptis praeparaverat in- 
genium, Teste Diogene L. (VII, 31) se ad 
legendos antiquorum auctorum libros — poétarum 
haud dubie et philosophorum ante Socratem 
florentium — contulit et Cratetis Cynici, Stilponis 
Diodori Megaricorum, Polemonis Xenocratis | 
Academicorum disciplina usus est. Sic trium 
scholarum per viginti annos placitis imbutus 
amplaque doctrinae copia instructus, publice 
docere coepit in Zog illa zrouxiin, quae scholae 
nomen dedit. 


du Genre-humain ... Elle seule savait faire les 
citoyens, elle seule faisait les Grands-hommes, 
elle seule faisait les Grands-Empereurs.* 

Quod judicium etiamsi in universum quidem 
comprobamus, fatendum tamen nobis est placita 
ea, quae de summo bono statuerunt, siugillatim 
examinantibus multa eorum omnino esse explo- 
denda, multa propterea tantum posse ferri, quod 
bonitas naturae rationem vicit vel quod a se 
ipsis dissidere Stoici non dubitaverunt‘ 

Nam ut summum morum principium invenirent, 
Stoici pariter atque Epicurei a primis illis na- 
turae sunt profecti, sed primam, ad quam ceterae 
omnes spectant, appetitionem non in voluptate 
posuerunt sed in sui conservatione, Si animalium 
naturam accuratius observavissent, Epicureos hac 
quidem in re non impugnassent, praesertim eum 
praeterea eandem, quamvis infitiarentur, senten- 
tiam quam adversarii defenderent, Homo enim, 
ubi primum natus est, ut rectissime monet Gar- 
vius (Übersicht der vornehmsten Principien der 
Sittenlehre, p. 19), ubera matris petit, non quo 
vitam servare veht, sed quod et lacte et calore 
deleetatur in matris mamma. Atque ut infans 
sic juvenis, sic vir, sic senex naturales per totam 
vitam sequuntur ejusmodi appetitus, quibus volup- 
tatis partieipes possint Veluti quis nega- 
verit, appetitiones quidquam videndi, audiendi, 
discendi vel principatus, divitiarum, honoris 
separari posse a voluptate? Deinde cum Stoici 
eam tantum vitam, quae voluptate non plane 
carent, conservatione dignam doceant 
nam sapientis est secundum eos, si acerbiore 
dolore, si membrorum mutilatione, si morbis, qui 
sanari. non possunt, laborat, mortem sibi cou- 
seiscere — Epicurei autem voluptatem sine vitae 
conservatione appetere non possint, Stoicos, quo- 
niam eandem hane sententiam amplectuntur, ab 
Epicureis hac quidem in re temere dissensisse 
nemo non videt." Stoici autem voluptatem a 
primis naturae esse ob id ipsum disjungendam 
arbitrati sunt, quod, qui ad voluptatem referat 
omnia, honeste vivere nequeat. Licet hac in re 
recte judicaverint, tamen nihilo magis honeste 
vivere potest, qui bonam valetudinem ac vitam 
vel naturae statum, quem vir probus virtuti 
interdum posthabere paratus esse debet, studet 
servare quam is, qui dolorem timet, Discrepantiam 
vero, qui inter primam appetitionem et veram 
pertectamque virtutem intercedit, ita tollere co- 
nabantur, ut voluntatem cum natura consentiendi 


esse. 


esse 


*) Tiedemann, System der stoischen Phil. III, 
18: ,Die Begierde naeh Vergnügen und die sich 
zu erhalten sind wesentlich mit einander ver- 
bunden: man kann sich nicht seine Erhaltung 
wünschen, ohne sich Vergnügen zu wünschen, 
und mah kann sich nicht nach Vergnügen sehnen, 
ohne seine Erhaltung zu begehren.* 

postea demum, seilicet rationis lumine, quod in 
infante nondum esset, accenso naturaeque legibus 
cognitis, nasci statuerent atque omnino a prima 
conciliatione eam segregarent. Quid? Epicurus 
nonne, si voluisset, eodem modo ex voluptate 
vitam xar dort repetere potuit? Hinc Stoicos 
in summo morum prineipio investigando Epicureis 
contortiorem non meliorem viam ingressos esse 
apparet, 

Tamen principium illud, quod naturae con- 
venienter vivere nos jubet, est quasi sidus, ut 
ait Seneca in ep. 95, quod omnibus factis dictis- 
que nostris praelucere oportet. Quod cum ita 
sit, postulandum est, ut certis ac perspicuis 
verbis id exprimatur, Quantum vero absit, ut 
primum hoc officium expletum sit a Stoicis, 
variae illae, quas supra enumeravimus, expli- 
cationes, satis demonstrant. 

Deinde si Stoici, quoniam naturae conveni- 
enter vivere nemo potest nisi qui voluntatis 
libertate utatur, deum non satis nobis consultu- 
rum fuisse contendunt, nisi animum nostrum, 
partem naturae suae, omni coactione externa 
reddidisset liberum, quaerat quispiam, quomodo 
humanae voluntatis libertas eum fato in omnibus 
rebus dominante consentiat. Nam eum omnia, 
quae est eorum sententia, fato fiant Lei siuce- 
uévyv zedvre yevéodoa Diog. VIL, 149) fatumque 
immutabile sit (Plut. de rep. Stoie. 34), deos 
vero et homines eadem necessitate aeterna secum 
rapiat (Sen, ep. 77, 78; de provid, c. 5), atque 
ab initio constituta sint omnia, quae unicuique 
eveniant (+ Ant, IV, 26 an Gj, 001 ovyxodeiwaoro 
emt ovvexh@der may vo ovupaivoy), nonne talis fati 


necessitate omnis humanae voluntatis libertas 
funditus tollitur? — Tamen nonnulli in hac 
quidem re Stoicos eo defendere conati sunt, 


quod aliud eos in physica aliud in ethica docuisse 
dicebant: in illa fati necessitatem, in hac volun- 
tatis libertatem. Quae defensio non est probanda. 
Nam in ethicis quoque fatum adhibent et ejus 
potentiam quemquam subterfugere posse negant: 
ducunt volentem fata, nolentem trahunt (cf. prae- 
terea versus Cleanthis supra lauddtos) At vero, 
quamvis omnes actiones nostrae sint necessariae, 
tamen ex eorum sententia virtus, cum sit gu- 
eros i. e. nostra assensione contineatur, in nostra 
est potestate. Tale vero statuentes cum sua 
ipsorum sententia se pugnare non vident, quo- 
niam in assensione illa non liberi sumus, sed 
liberi animi nostri motus externis eircumseri- 


buntur et prohibentur rebus: ut necesse est, ipsi 
ajunt, lancem in libra ponderibus impositis der 
pami sic animum perspicuis cedere (Cic. Acad. 

12). Aperte igitur Seneca (ep. 52) confitetur: 
„Nihil libere volumus, nihil absolute, nihil semper.“ 


Chrysippus quidem humanae voluntatis liber- 
quod inter 


tatem eo servare studet, "sas per- 


fectas et principales (atzoredsic xai ste airia) 
et adjuvantes et proximas (ovvairia, crx rigos- 
xi, meoxaraexrixai crie) distinguit. Itaque 
omnia fato fieri affirmans intellegit fieri omnia 
antecedentibus causis proximis atque adjuvan- 
tibus, sed ut hae causae aliquid efficiant, necesse 
esse censet accedere causas perfectas et prin- 
eipales, quae in uniuscujusque natura sint po- 
sitae. — At haec causarum distinctio ei liceret, 
qui liberum et sapientem mundi creatorem, non 
ei, qui causarum seriem immutabilem et aeternam 
praesumit. Sempiternam enim causarum cohae- 
rentiam illam, si principalis causa, in qua volun- 
tas nostra cernitur, imperio fati ita subducitur, 
ut ipsa prorsus in nostra potestate sit, necessario 
discindi, quis est qui neget? Sed satis est hanc 
quaestionem gravissimam sane ac subtilissimam 
breviter attigisse, praesertim cum eam sagaciter 
et copiose exposuerit O. Heine (Stoicorum de 
fato doctrina, Numburgi 1859). Omnibus enim, 
quae ad hane rem pertinent, respectis, vir doctis- 
simus eo pervenit, ut dicat, ,siquidem assensionis 
libertas ita, ut Stoici consueverunt, censtringitur, 
ne sic quidem eam voluntatis libertatem 
assequimur, quam moralis philosophia postulat 
(p. 40) quamque concedere oportet, ut homines 
de rebus gestis in jus vocare liceat“ (p. 41). 


Jam quid sententiis de virtute prolatis obi- 
ciendum sit, paucis etiam videamus, Vitia hac 
in quaestione commissa ex eo errore fluxisse 
videntur omnia, quod homines perfecta atque 
plena in his terris continuo frui posse beatitudine 
statuunt, 

Quid vero bonum sit, tam angustis circum- 
scribunt. Stoici finibus, ut definitio omnis in notio- 
nem virtutis cadat, Sed probe sentientes, quam 
absurdum sit et bonum virum et bene factum in 
rebus si non malis attamen indifferentibus, quas 
vocant, numerare, a disciplinae constantia descis- 
cere et definitionem „boni“ ita dilatare non du- 
bitant, ut ,bonum“ non solum, quod prosit, (sc 
virtutem) sed etiam, quod non differat ab utili 
(se. bonum virum et honestam actionem), dicant 
esse (dyaddy ` derr sing T ody Eregov vir: 
Jug Sext, adv. eth. sec. 22). At si tenemus 
nihil ex Stoicorum doctrina bonum esse nisi 
quod in nostra potestate sit et nos ipsos bonos 
et beatos reddat, nec bonum virum, quoniam 
ejus virtus non nostra est, nec bonam viri cujus- 
dam actionem, quoniam a nobis non proficiscitur, 
quidquam boni posse putari facile apparet. (cfr. 
Tiedemann, I. 1.) 

Item non nescii fieri non posse, ut beatitudine 
semper et ubique perfecta perfruamur, si haec 
etiam ab eis rebus pendeat, quae ab Academicis 
et Peripateticis corporis fortunaeque aut bona 
aut mala vocantur; omnes res, quae non in nostra 
sunt positae actione et potestate, a summo bono 

excludunt et bonam vitam in sola virtute collo- 
cant“). 

Quid ergo? Poteritne virtus hominem, quem 
iis bonis, quae naturaliter appetuntur, prohibeat 
et ad sustinenda ea mala, quae naturaliter fugi- 
untur, impellat, ergo contra naturam suam vivere 
saepissime cogat, reddere beatum? Nonne tantum 
abest, ut Stoica virtus omnino sit bonum, ut 
malum et naturae humanae inimica sit putanda? 
Non Stoici ipsi, cum sapienti, si res postulet, 
voluntariam mortem commendent, quam quo 
plenius rei tristitiam mitigent &UAoyov &ayayıjv 
solent vocare, virtutem solam ad constantem et 
perfectam beatitudinem non sufficere confitentur 
(Sen. ep. 77)? 

Quis iis concedet res, quas dicunt indiffe- 
rentes, nihil valere ad bene misereve vivendum? 
Nonne corporis constitutio, non tempus aut locus, 
non homines, a quibus educamur, ad rationem — 
virtus iis est recta ratio — excolendam maximam 
habent vim? Nec satis est, quod iterum atque 
iterum contendunt Stoici: virtus ad beate viven- 
dum est se ipsa contenta, sed probandum iis 
fuit aut hominis nihil interesse, utrum dives an 
pauper, utrum sanus an aegrotus, utrum hono- 
ratus an contemptus sit, aut virtute omnem sen- 
sum ita tolli, ut sapiens instar lapidis omnis sensus 
expers fiat Itaque quod caput debuit esse cum 
nec probaverint nee potuerint probare, res in- 
differentes quidquam ad beatitudinem valere per- 
peram ab iis negatum esse perspicuum est, 


Et posteriores quidem Stoici rigidam illam 
Zenonis, Cleanthis, Chrysippi doctrinam res me- 
dias in tria genera dividentes diversumque iis 
pretium attribuentes ad communem opinionem et 
ad sensum omnium aptare studuerunt, sed hac 
correctione philosophorum veterum et emendatione 
cum totius systematis, ut ita dicam, labefactarunt 
fundamentum, tum defectionem a prisca severitate 
ita tegere coacti sunt, ut ad summam definiendi 
subtilitatem et ad mira quaedam novorum ver- 
borum monstra confugerent (Zeller, J. I. p. 147 
sqq; Garve, l. I. p. 80). 

Deinde rectissime Cicero (de fin. IV, 13) 
vitio jis vertit, quod summum bonum non ex toto 
homine sed ex parte quadam hominis scilicet ex 
animo constituerint, quasi homo corporis sit ex- 
pers. Ac ne ad animum quidem est aptum atque 
accommodatum summum Stoicorum bonum. Ete- 
nim si virtus est affectio animi secum per totam 
vitam consentiens sive recta ratio, quis morta- 
lium de se glorietur, quod puer pariter ac vir, 


*) Panaetium et Posidonium quidem corporis 
sanitatem et robur et divitias ad beate vivendum 
necessaria putavisse (Diog. L. VII, 128) hoc 
loco possumus mittere, quoniam neuter est ha- 
bendus in numero verorum Stoicorum. 


vir pariter ac senex recta illa usus sit ratione? 
Nonne crescit animus cogitando et agendo, non 
deficit discentes vita? Quis est qui de se prae- 
dicet affectus se non modo coercere posse sed 
plane exstirpasse neque unquam se errare sed 
semper recte et cogitare et agere? Tali si esset 
virtute praeditus sapiens, profecto, dignitatem ci 
ac majestatem Jovi parem cum Stoicis concedere 
non dubitaremus, Itaque potius dei cujusdam 
quam hominis summum bonum hi videntur sta- 
tuisse, praesertim cum ipsi in rerum natura nus- 
quam sapientem inventum esse confiteantur (Cic. 
Acad. II, 47; de off. III, 4; Tusc. II, 22; Sen. 
de tranq. 7; Stob, II, 236). Sed cum ii, qui na- 
tura doctrinaque longe ad virtutem processerunt, 
nisi eam plane consecuti sint, ut est apud Cice- 
ronem (de fin. IV, 9 et parad. 5), summe sint 
miseri neque inter eorum vitam et improbissi- 
morum quidquam omnino intersit, ita ut Plato, 
si plane sapiens non fuerit, nihilo melius aut be- 
atius vixerit quam quivis improbissimus"): homi- 
nes, quoniam omnes et stulti et miseri sunt et 
praediti omnibus vitiis, haud jure in duo a Stoi- 
cis divisos esse genera elucet. Stultus ergo judi- 
candus, qui propter bonum, quod nunquam asse- 
qui potest, molestam virtutis sequitur viam, prae- 
sertim cum hujus terrae quae sibi denegat bona 
caelestibus commutandi omni spe careat, 

Quid mirum igitur, quod Th. Mommsen de 
Stoicis eorumque doctrina tam severum judicium 
tulit, ut Stoicos dicat (Röm. Gesch. 5. Aufl. III, 
p. 555) ,die grossmauligen und langweiligen 
Pharisäer,“ eorum placita (I. I. p. 554) „eine leere 
und doch perfide Phrasenheuchelei, Catonem 
Uticensem, perfectissimum illum Stoicum, „einen 
Principiennarren und Don Quixote“ (I. I. p. 157. 
445), itemque quod Neander (Vorles. iiber Gesch. 
der christl. Ethik) effigiem illam sapientis undi- 
que perfecti et absoluti vocat „einen Hochmuts- 
schwindel* ?**) 


*) Ab hac quoque severitate recesserunt po- 
sterioris aetatis Stoici, qui duplicem faciebant sa- 
pientem: alterum réAevor, consummatum (Sen. ep. 
72; Epict. ench. c. 5), alterum sgoxonzovra, pro- 
ficientem, et hoc inter utrumque esse volebant, 
quod esset inter sanum et ex morbo gravi et diu- 
turno emergentem: hune subinde gravari et in 
eadem revolvi, sapientem recidere non posse quin 
etiam ne incidere quidem amplius (ep. 72). Et 
Seneca quidem inter proficientes illos sapientes 
alibi duo (ep. 71) alibi vel tres gradus (ep. 75) 
statuit, sed hae partitiones Senecae unius non 
ceterorum Stoicorum videntur esse. 

**) Vehementius etiam in Stoicos invehitur 
Schopenhauer, qui in libro ,die Welt als Wille 
und Vorstellung“ scribit haec; „Die Stoiker wa- 
ren blosse Manihelden und zu den Kynikern ver- 
halten sie sich ungefähr wie wohlgemästete 


13 


At quamquam fatendum est tale quale Stoici 
proposuerunt summum bonum homines viribus 
a natura datis adipisci non posse, ipsa tamen 
virtutis adipiscendae ratio a Stoicis tradita multa 
et praeclara praecepta procul dubio habet, qui- 
bus eum de excolenda morali philosophiae parte 
tum de universo genere humano ad humanitatem 
veram perducendo optime sunt meriti. Veluti, 
ut exemplum afferam, locum, qui est de officiis, 
multo accuratius ac subtilius tractayerunt quam 
ullus superiorum philosophorum. Generatim enim 
officium illud vocant, quod agitur ratione, duas- 
que ejus formas distincte sejungunt, zurog$@uer« 
et xudyxorrd, quorum nominum ipsi sunt auctores, 
Karogdmuara dicunt illas actiones, quae ex recta 
voluntate et recta intellegentia fluxerunt, et has 
zarogdwueare esse statuunt, etiamsi nondum sunt 
perfectae, sed tantummodo cogitatione et consilio 
conceptae. Kadyjxorvca autem eas appellant ac- 
tiones, quae in sola consuetudine vel in legibus 
externis sunt positae. Illae autem actiones Stoicis 
judicibus sunt vere honestae et omnibus numeris 
perfectae, hae „mediae“ (eege movserc) vel, ut 
cum Kantio loquar, qui hane distinctionem in 
suam recepit doctrinam, actiones legitimae. Unde 
homines non ex aetionibus suis, ut assolet, sed 
ex voluntate sua esse judieandos vel recensendos 
Stoicis placuisse patet.") 

Neque minus illud maxima dignum est laude, 
quod Stoici omnes homines, quoniam omnes eadem 
ratione utuntur, uno quodam cognationis vinculo 
inter se conjunetos atque eam ob rem omnibus 
erga omnes cognationis officia colenda esse volu- 
erunt (Epict. ench. c. 43; M. Ant. IX, 22, 27). 
Nam tanquam in una eademque civitate, scilicet 
in mundo, eujus pater et rector est deus, suam 
cuique praestandum esse censent officium, quo 
peragendo universae civitatis salutem contineri. 
Atque hac in civitate „retert, cujus animi sit, qui 
praestat, non cujus status; nulli praeclusa virtus 
est, omnibus patet, omnes invitat, ingenuos, liber- 


Benedictiner zu Franziskanern und Kapuzinern. 
Je mehr sie die Praxis vernachlässigten desto 
feiner spitzten sie die Theorie zu.“ At Stoicos 
magis in disserendo quam in agendo versatos 
esse refellitur cum justiore illo judicio, quod 
Montesquivius de Stoica philosophia fecit, (cf. p. 11 
„elle seule savait faire les citoyens, elle seule 
faisait les grands hommes, elle seule faisait les 
grands empereurs“, tum iis rebus, quas in extrema 
commentatione nostra ipsi in medium protulimus. 

*) Die Stoiker haben das Verdienst . . . in 
die Moralphilosophie das Princip der Pflicht ein- 
geführt und energischer den Gegensatz zwischen 
dem, was ist, und dem was sein soll, betont zu 
haben (Windelband, Geschichte der Philosophie im 
Altertum: Iwan Müller, Handbuch ete. 1888 
V, 1, p. 296). 


tinos, servos, reges et exules; non eligit domum, 
non censum: nudo homine contenta est“ (Sen. 
de benef, III, 18). ,Eadem omnibus principia, 
eademque origo. Nemo altero nobilior, nisi cui 
rectius ingenium, et artibus bonis aptius. .... 
Neminem despexeris, etiamsi circa illum obsoleta 
sunt nomina, et parum indulgente adjuta fortuna: 
sive libertini ante vos habentur, sive servi, sive 
exterarum gentium homines. Erigite audacter 
animos: et quidquid in medio sordidi jacet, 
transilite, Exspectat vos in summo magna no- 
bilitas“ (I. I. III, 28). 

Itaque servum non esse rem eundemque 
possideri*) non posse contendunt Stoiei. Nam 
„servus, ut placet Chrysippo, perpetuus mercena- 
rius est“ (Sen. de benef. III, 22), Ac similiter 
Posidonius, Zenonis discipulus, apud Athen, VI, 
263 c: „Hoosiðøvos dÉ prow 0 ano THs groe Èv 
T] vOv icroguov évdextry, modhovs was éavrov 
ov duvapévovs meotoracta d tò re diavoias 
co eg, ercidovvar davrovg eis vij vov Gvvevoréoov 
ür noed, Done mao’ Éx&Óvov uyydvovies uns eis 
za avayxcia Errumeheias, avıol nadw eanodidaow 
èxeivois Ov or, Gree v wow ub j d= 
Servus, gladiator, inimicus — omnes Stoicis 
sunt homines et digni, quos fraterno complectamur 
amore. Quod cum profitebantur Stoici, ut recte 
ait Winckler 1. l p. 34, contra se habuerunt 
communem omnium qui tum erant opinionem. 
Ipse ille Aristoteles statum servitutis naturae 
legibus plane respondere ratus servitutis patronus 
exstiterat et bellum servos nanciscendi causa 
susceptum in eos, qui, ut in aliorum dicione et 
potestate tenerentur (veluti barbari), nati essent, 
justissimum esse demonstrare ausus erat (Arist. 
Pol I, 8; Plat. legg. VI, 716). Die Menschenrechte 
proclamiert, pergit idem Winckler, quem modo 
laudavimus, und für sie den Kampf mit der öffent- 
lichen Meinung der antiken Welt begonnen zu 
haben, ist das unsterbliche Verdienst der Stoa, 
und hütte sie keinen anderen Anspruch auf einige 
Achtung von Seiten der Historiker als diesen — 
dieser eine würde genügen. Auch lehrt die Ge- 
schichte, dass es nicht bei den blossen Worten blieb,‘ 
Similiter Windelband l. I. p. 297: Das Ideal 
der Schule bleibt das Weltbürgertum, die Ver- 


*) Metrodorus apud Stob. flor. LXII, 41 
dicit servum esse dvayxatov qv xriua, ovy 00 
dé, contra Kpict. diss. I, 13: dwdodrodor, ovx 
dvéEp vod CÓtÀqoU vod davroð; x. t. J. 


brüderung aller Menschen, die ethisch-rechtliche 
Ausgleichung aller Standes- und Volksunterschiede. 
Aus diesen Gedanken sind die Anfänge des 
Naturrechts oder Vernunftrechts hervorgegangen, 
welche später der wissenschaftlichen Theorie des 
römischen Rechts zu Grunde gelegt wurden (Voigt, 
Die Lehre vom jus naturale etc, bei den Römern 
Leipz. 1856, p 81 f£), si spiegeln in theoretischer 
Form jene Nivellierung der historischen Unter- 
schiede wieder, welche sich in der antiken 
Menschheit um die Wende unserer Zeitrechnung 
vollzog, und lassen damit den Stoizismus als die 
Idealphilosophie desRömischenReichs 
erscheinen, 

At si totam de summo bono doctrinam re- 
spicimus, quamquam Stoici non semper plane sibi 
constantes congruentesque fuerunt et imprimis 
de rebus indifferentibus, de virtute illa austera 
atque rigida, de suo sapiente, quo nihil prae- 
stantius fingi potest, multa docuerunt, quae ferri 
nequeant, tamen in eorum placitis etiam reperi- 
untur insignes et praeclarae de naturae humanae 
dignitate sententiae, quae tanquam semina lae- 
tos generi humano fructus produxerunt, Die 
Stoa bat ihren Dienst gethan, his verbis non 
minus elegantibus quam veris rem absolvamus, 
ein halbes Jahrtausend hindurch war sie die 
Zuflucht der Edelsten und Besten gewesen. 
Stürmische Zeiten waren über sie dahingegangen, 
Zeiten, in denen man einen Cato verhóhnte und 
einen Caesar vergótterte, und nur noch Stoiker 
an die Tugend glaubten... Stoiker waren 
es, über deren Leichen Caesar, der Mann 
der Staatsstreiche, schreiten musste; Stoiker 
waren die einzigen, die dem Caesarenwahnsinn 
seiner Nachfolger Opposition machten, und für 
Menschenwiirde und Menschenrechte ruhig in 
den Tod gingen. Als dann endlich inmitten des 
allremeinen sittlichen Bankerotts ein Stoiker zur 
Regierung kam, war es zu spüt. Keine Philosophie 
heilt eine solche Fäulnis — das erkannte der 
kaiserliche Philosoph sehr Wohl.. . . Er ahnte 
nicht, dass die Religion retten kann, wo alle 
Philosophie umsonst ist; dass sein Ideal in Jesu 
Christo sich verkörpert hatte und das so schwer 
von ihm verkannte Christentum bereits die Erb- 
schaft des Stoicismus antrat, dass die gewaltige 
Bewegung, welche damals alle Schichten der 
Bevölkerung ergriff, dieselben Ideeen adoptierte, 
an deren Durchführung er nicht mehr glaubte 


(Winckler J. I. p. 60). 


